‘વીરો’ને રક્ષા : ભારત-પાક. બોર્ડર પર નડાબેટ ખાતે સુરતની બહેનોએ વીરોને રક્ષાસૂત્ર બાંધ્યાં સુરતઃ દેશવાસીઓ તમામ વાર-તહેવારોની હર્ષોલ્લાસ સાથે ઉજવણી કરી શકે એ માટે પોતે કોઈ વાર-તહેવારની ઉજવણી નથી કરતાં અને પોતાના ઘર-પરિવારને ભૂલીને સરહદની પહેરેદારી કરી દેશ માટે સેનાના જવાનો શહિદી વહોરી લેતા હોય છે. સેનાનાં વીર જવાનોને ભાઈ-બહેનનાં પવિત્ર અને લાગણીસભર રક્ષાબંધન પર્વ નિમિત્તે પ્રેમની હુંફ મળે એવા શુભ આશય સાથે સુરતનાં રાષ્ટ્રવાદી પ્રખર સંગઠન દ્વારા ભારત-પાકિસ્તાન ઈન્ટરનેશનલ બોર્ડર (ઝીરો પોઈન્ટ), નડાબેડ (રાધનપુર) અને આર્મી કેમ્પમાં જઈને સરહદનાં રખેવાળોને રાખડી બાંધી હર્ષોલ્લાસ સાથે રક્ષાબંધનની ઉજવણી કરવામાં આવી હતી. ગુજરાતભરમાંથી 300 બહેનોએ સરહદ પર બહેનની ખોટ પૂરી કરી જવાનોને રક્ષા બાંધીસુરતની 50થી વધુ બહેનો સહિત ગુજરાતભરમાંથી 300 બહેનોએ સરહદ પર બહેનની ખોટ પૂરી કરી જવાનોને રક્ષા બાંધી દેશની રક્ષા માટે હરહંમેશ તૈયાર રહેતા વીર સપૂતોનાં લાંબા આયુષ્ય માટે ભગવાનને પ્રાર્થનાં કરી હતી. આ બહેનોની સાથે વરાછા વિસ્તારના 20 પરિવારો પણ ઉત્સાહભેર જોડાયા હતા અને જવાનોને રક્ષાબંધનની શુભેચ્છા પાઠવી પ્રેમની હુંફ પૂરી પાડી હતી. જેની સાથે આંખની પણ ઓળખાણ નથી, તેવી બહેનો દ્વારા રક્ષાસૂત્ર બાંધતા જવાનોની આંખોમાં પણ હર્ષ અને સ્નેહની લાગણી જોવા મળી હતી. જવાનોએ આજીવન માં-ભોમની રક્ષા કરવા બહેનોને વચન આપ્યું હતું. વીર જવાનોને રાખડી બાંધવી એ સુરતની બહેનો માટે સૌભાગ્યની વાતઆ અંગે વાત કરતાં સંગઠનનાં પ્રમુખ હિંમત કાનાણીએ જણાવ્યું હતું કે,સરહદ પર કોઈ ઘર-પરિવાર નથી, કોઈ પોતાનું નથી હોતું. હંમેશા દૂશ્મનોની ગતિવિધી પર ચાંપતી નજર રાખીને જવાનો ખડે પગે રહે છે. દેશનાં સીમાડા સાચવીને બેઠેલા જવાનોનું ઋણ આપણે ક્યારેય નહીં ચુકવી શકીએ. પરંતુ, આજે બહેનોએ આપણા મા ભોમના રખેવાળોને પ્રેમ અને લાગણીની હુંફ આપી છે. સરહદ પર થોડી ક્ષણો માટે જોવા મળેલા ઘર જેવા માહોલથી જવાનોનું પણ મન ગદગદિત થઈ ગયું હતું. માં-ભોમની રક્ષા કરતા વીર જવાનોને રાખડી બાંધવી એ સુરતની બહેનો માટે સૌભાગ્યની વાત છે.બાળકી પાસે રાખડી બંધાવી ભેટ આપીરાષ્ટ્રવાદી પ્રખર સંગઠન દ્વારા ભારત-પાકિસ્તાન બોર્ડ પર તૈનાત જવાનોને રાખડી બાંધી રક્ષાબંધન પર્વની ઉજવણી કરવામાં આવી હતી. જવાનોને રક્ષા સુત્ર બાંધી ભાઈ-બહેને એકબીજાને મીઠાઈ ખવડાવી રક્ષાબંધનની શુભેચ્છા પાઠવી હતી. સેનાનાં જવાનો પ્રત્યે સંગઠનમાં આવેલી નાની બાળાની લાગણી જોતા જવાનનું પણ હેત ઉભરાઈ આવ્યું હતું અને બાળકી પાસે રાખડી બંધાવી ભેટ આપી હતી.